CELEX: 62018TN0640
Language: hr
Date: 2018-10-29 00:00:00
Title: Predmet T-640/18: Tužba podnesena 29. listopada 2018. – Intercontact Budapest protiv CdT-a

7.1.2019   
            
            
               HR
            
            
               Službeni list Europske unije
            
            
               C 4/35
            
         
      Tužba podnesena 29. listopada 2018. – Intercontact Budapest protiv CdT-a
      (Predmet T-640/18)
      (2019/C 4/47)
      Jezik postupka: mađarski
      
         Stranke
      
      
         Tužitelj: Intercontact Budapest Fordító és Pénzügyi Tanácsadó Kft. (Intercontact Budapest Kft.) (Budimpešta, Mađarska) (zastupnik: É. Subasicz, odvjetnik)
      
         Tuženik: Prevoditeljski centar za tijela Europske unije (CdT)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  ponajprije, utvrdi odgovaraju li stvarnosti bodovi dodijeljeni različitim sudionicima javne nabave na temelju usporedbe podnesenih ponuda i jesu li sukladni načelima jednakog postupanja, nediskriminacije, proporcionalnosti i transparentnosti;
               
            
                  —
               
               
                  podredno, utvrdi da je pogrešno tuženikovo pravno tumačenje članka 113. stavka 3. Uredbe (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002, i da oglašavanje cijena ponuda sudionika javne nabave nije protivno navedenoj uredbi;
               
            
                  —
               
               
                  još podrednije, poništi rezultat koji je postigao tuženik u pogledu grupe 12 postupka FL/FIN17, kao i upravni postupak kad je riječ o toj istoj grupi;
               
            
                  —
               
               
                  još podrednije, od priopćavanja kojeg (važećeg) postupovnog akta u postupku javne nabave treba računati rok za podnošenje pravnog sredstva utvrđen člankom 263. Ugovora o funkcioniranju Europske unije;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na tome da su povrijeđena načela jednakog postupanja, nediskriminacije, proporcionalnosti i transparentnosti jer je tuženik na sudionike javne nabave primijenio različite kriterije ocjene u postupcima javne nabave (1).
               
            
                  2.
               
               
                  Drugi tužbeni razlog, koji se temelji na zlouporabi ovlasti jer tuženik tužitelju nije priopćio potrebne informacije u postupcima javne nabave (2).
               
            
                  3.
               
               
                  Treći tužbeni razlog, koji se temelji na tome da je tuženik – time što nije priopćio rokove za podnošenje pravnih sredstava te je tako ograničio mogućnost njihova podnošenja – povrijedio pravo Unije o javnoj nabavi (3).
               
            
                  4.
               
               
                  Četvrti tužbeni razlog, koji se temelji na tome da je tuženik spriječio ostvarivanje tužiteljeva prava na podnošenje pravnog sredstva protiv institucije Unije (4).
               
            
         (1)  Uvodne izjave 1. i 90. Direktive 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (SL 2014., L 94, str. 65.)
      
         (2)  Članak 113. Uredbe (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL 2012., L 298, str. 1.) (SL, posebno izdanje na hrvatskom jeziku, poglavlje 1., svezak 7., str. 248.)
      
         (3)  Prilog V. dio D točka 16. Direktive 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (SL 2014., L 94, str. 65.)
      
         (4)  Članak 263. šesti stavak Ugovora o funkcioniranju Europske unije